کانادانین ان بؤیوک ایالتی اونتاریو-نون پارلامنتینده تورک گونو تشکیل ائدیلدی.
تورکیه‌نین تورونتو باشکونسولوس‌لوغو طرفین‌دن تشکیل ائدیلن قبولا اونتاریو اینوواسیون ناظیری رضا موریدلر و چوخ سایدا میللت وکی‌لی قاتیلدی.
موریدی، فعالیتین آچیلیشیندا ائتدیگی دانیشمادا میللت وکیل‌لرینه تورکیه‌یه موطلق گئتمه‌لری مصلحتینی گؤردو.
تورکیه دئییلینجه آغلا ایستانبولون گلدیگینی ایفاده ائدن موریدلر، "هالبوکی کونیا، کاپادوکیا و داها چوخ سایدا گؤروله‌سی یئر وار. آیریجا تورک اینسانی‌نین قوناق‌پرورلیگینی شخصاً یاشامالیسینیق." دئیه دانیشدی.
لیبرال پارتی‌نین کینگستون میللت وکیلی صوفیه کیوالا دا تورکیه‌ده بایرام جوشغوسو یاشادیغینی بؤیوک بیر کف آلدیغینی سؤیله‌یه‌رک بو جوشغونو یاشاما‌لارینی میللت وکیل‌لرینه ده توصیه ائتدی.
تورکیه‌نین تورونتو باش کونسولو اردنیز شن، آنادولو آژانسی موخبیرینه، کانادادا هر بیری بیر باشاری حکایه‌سینه صاحب تورک‌لردن عبارت اولان بیر جمعیت اولدوغونو قید ائده‌رک؛
"مقصدیمیز، اینسانیمیزلا میللت وکیل‌لرینی بیر آرایا گتیرمک و داها باشاریلی بیر جمعیتین یارادیلماسینا قاتقی تامین ائتمک‌دیر. بو جور فعالیت‌لری اؤنوموزدکی دؤورلرده ده داوام ائتدیرجگیک. ' شکلینده دانیشدی.
تورک مطبخین‌دن یئمک‌لرین ایکرام ائدیلدیگی قبولدا تورک چایی و تورک قهوه‌سی ایکرام ائدیلدی.
تورونتو جراحی درگاهی‌نین سما نوماییشی ائتدیگی رسپسیوندا تصوّف موسیقیسیندن اثرلر ایجرا ائدیلدی.
ابرو صنعتچی‌سی خدیجه اؤزجان و قیزی هجر اؤزجان، ابرو صنعتینی تانیتدیغی ایشلریله قاتیلیمچی‌لارین ماراق مرکزی اولدو.
